澎湖跨海大橋
『建築橋梁,便利交通,周代早有規制,是知我國自古保民便民,即以交通建設為首要。春秋時代,鄭子產為相,曾用其乘輿濟渡行人,孟子笑其不事修橋架梁,實乃好行小惠,殊非為政之道!澎湖當臺灣海峽之衝,形勢險要,而交通不便,民國卅四年,臺灣光復,設縣治於馬公,轄大小島嶼六十有四,人口多聚居於馬公、白沙、西嶼三島,其間互隔大海,通行困難,每值風季,巨浪排空,舟行尤險。 總統蔣公有見及此,為謀島民交通便利,特命臺灣省政府籌建跨海大橋,以利民行。臺灣省交通處公路局承辦此項工程,於民國五十四年興工,至五十九年十二月乃告完成。橋長二千一百六十公尺,附建海中陸堤三百二十公尺,陸上新路三千零六十一公尺。大榕樹支線三百四十五公尺,共費新臺幣一億又四百五十萬元。此皆由於總統德意之所感召,凡百同心,軍民協作,員工效命,故能剋期完竣。回溯工程進行期間,幾經險阻,而終能突破重重之困難,不僅表現堅苦卓絕之精神,實亦克奏移山填海之神功!今日長虹臥波,落霞映海,添觀光之勝景,免商旅之艱難,無舟楫波濤之患,得軍民轉輸之利,口碑載道,豈偶然耶。 大慶忝主省政,接力以赴,樂觀厥成,尤深欣辛!惟覺果能以此建橋跨海之精神,併力於全面經建之』
馬公市街地および馬公空港から台湾好行(中国語版)媽宮・北環線が発着している。